Камелия
Камелия (Camellia) е род растения от семейство Чаеви (Theaceae), включващ над 250 вида и над 10 000 сорта храсти и малки дървета, разпространени главно в Източна и Югоизточна Азия. Най-известните видове са обикновената камелия (Camellia japonica) и чаят (Camellia sinensis). Цъфти през зимата и ранна пролет, от ноември до началото на май.

Климатични изисквания 
Камелиите са изключително взискателни към температурата. Трябва да им се осигури прохладно и светло място. Единствено когато залагат цветните си пъпки – обикновено през юли-август, температурата трябва да е около 20-25 градуса. По-късно, докато пъпките съзряват, не трябва да превишава 15 градуса, а по време на цъфтежа оптималните градуси са 8-10, за някои сортове и по-ниски. Почвата трябва да се поддържа влажна, без преовлажняване или пресушаване.

Камелиите с по-прости цветове в зависимост от сорта издържат температури от -10,-20 градуса, докато сортовете с кичести цветове трябва да се държат в помещения с температура над нулата.

През лятото обича светлина, топлина и полусянка. Хубаво е да е на открито. През есента се прибира на хладно при висока влажност.

Отглеждане 
Субстрат: Кисела почва (pH 5,5). Смес от торф, пясък и глинен гранулат в съотношение 2:1:1. Може да се прави и смес със субстрат за азалии. При младите растения ½ от пръстта се сменя на 2 години, а при старите-на 3-5 години. Размножава се след прецъфтяване с полувдървесинени резници.

Видове

Източници 

Чаеви